નાયડુએ વધુમાં જણાવ્યું કે આ અંગેના પહેલા તબકકાની શરૂઆત દસ મુખ્ય શહેરથી કરવામાં આવશે. તેમાં નેશનલ બિલ્ડિંગ કન્સ્ટ્રકશન કોર્પોરેશનની મુખ્ય ભૂમિકા રહેશે. આ શહેરોમાં દિલ્હી(સરાય રોહિલ્લા) ભુવનેશ્વર, લખનૌ, વારાણસી, જયપુર, કોટા, થાણે,માર્માગાવ (ગોવા), તિરુપતિ અને પોંડેચરીના નામ મુખ્ય છે. અને આ અંગે હાલ એડ્વાન્સ સ્ટેજ પર છે. આ પ્રસંગે સુરેશ પ્રભુએ જણાવ્યું કે રેલવે સ્ટેશન શહેરનું મુખ્ય સ્થળ હોય છે. અને તેની સાથે દરેક લોકો સંકળાયેલા હોય છે. તેથી આવા સ્થળે હંમેશાં ભીડ જોવા મળતી હોય છે.તેથી આગામી દિવસોમાં રેલવે સ્ટેશનો સ્માર્ટ બની ગયા બાદ શહેરોની હાલત બદલાઈ જશે.આ અંગેની પરિયોજનાઓમાં જર્મની સહિતના અન્ય દેશોની જેમ સ્માર્ટ સિટી મિશન હેઠળ પસંદ થયેલા ૧૦૦ શહેર તથા અમૃત યોજનામાં સામેલ ૫૦૦ શહેરના રેલવે સ્ટેશન પણ તેના દાયરામાં આવી જશે.